Az 1980-as évek közepén Mark Blundell-lel, Damon Hill-lel és Johnny Herberttel versenyzett együtt a brit Forma Ford bajnokságban. 1987-ben Herbert mögött második lett a brit Formula-3-as bajnokságban. Azután megfordul néhány Formula 3000-es versenyen, majd 1989-ben következett a Formula–1. A Moneytron Onyx csapatához igazolt, de csak ritkán tudott túljutni az időmérő futamokon. Az 1990-es idénye sem sikerül jobban a Subaru-motorral szerelt Colonival. 1991-ben a Jordan csapathoz igazolt, és Kanadában ötödik lett. Bebörtönözték, mert gázsprayvel lespriccelt egy londoni taxisofőrt. 1992-ben a Larrousse-szal tért vissza, 1994-ben a Pacific csapat színeiben versenyzett, mint a csapat egyik részvényese. 1995-ben a Pacific kifutott a pénzből, de az utolsó futamon, Ausztráliában még sikerült megszereznie a nyolcadik helyet.